JY LEES NOU 5 haarstyl-idees vir jou volgende werkonderhoud
Netjies, professioneel ... só skep jy 'n goeie indruk.
'n Werkonderhoud kan senutergend wees. In 'n kort tydjie moet jy 'n goeie indruk maak op 'n onderhoudvoerder wat moontlik jou toekomstige baas gaan wees. Nie net moet jy voorbereid wees op alle moontlike vrae nie, jy moet ook spesiale moeite met jou voorkoms doen en seker maak jy lyk professioneel.
Wat jou voorkoms betref, speel jou haarstyl net so 'n belangrike rol soos jou klere en grimering. Dit moet jou klere en grimering komplementeer en nie oorheers nie. As jy byvoorbeeld 'n helderkleurige lipstiffie of baadjie dra, hou dan eerder jou haarstyl eenvoudig.
Hier is 'n paar haarstyl-idees:
1. Gestileerde poniestert
'n Poniestert kan formeel gestileer word vir 'n werkonderhoud. Gebruik 'n haarsproei om korter hare netjies agter jou kop te stileer. Neem 'n klein stukkie hare om die haarrekkie te verbloem en steek dit met 'n haarknippie onder die poniestert vas.
2. Los, golwende krulle
Golwende krulle is gepas vir 'n minder formele werkomgewing. Verdeel jou hare in kleiner gedeeltes en krul dit met 'n krultang. Spuit dan 'n bietjie haarsproei in jou hare en skud die krulle effens los sodat dit nie te styf lyk nie.
3. Agter jou oor
Baie dankie @bekkerdental vir my stunning Moedersdag-bederf oorbelle en vir my mooi glimlag ?? #pearlywhites #nextleveltandarts
A post shared by Minki vd Westhuizen (@minkivanderwesthuizen) on May 15, 2018 at 2:16am PDT
Tydens 'n onderhoud wil jy nie jou bekommer oor hare wat in jou gesig val nie. Dié styl is 'n goeie middeweg tussen los hare en 'n op-styl. Verdeel jou hare in 'n middel- of kantpaadjie. Neem die een gedeelte en steek dit met 'n haarknippie agter jou oor vas.
4. Hoë, netjiese bolla
Dié haarstyl skep onmiddellik 'n netjiese, afgeronde indruk. Dit is 'n maklike stileer-opsie en neem al jou hare uit jou gesig uit. Maak jou hare in 'n hoë poniestert vas en stileer dit met 'n bollarekkie in 'n netjiese bolla. Steek die hare met 'n paar haarknippies vas.
5. Lank en glad
En AFTER!!!!! Ek het my kort hare geniet, maar lang hare is net lekker ??Ek het besluit op tape-ins, ek voel dit nie eers nie! Wat dink julle?! @strands_of_love__ die hare voel AMAZING! Fatima en Purenity, wat 'n span, die kleure meng perfek!! Dankie dankie dankie!! #strandsoflove #sol #purenity #blonde
A post shared by Leah [Official] (@leahmusieksa) on May 25, 2017 at 8:25am PDT
Dit is aanvaarbaar om lang hare los te dra vir 'n werkonderhoud. Onthou net om nie met jou hare te vroetel tydens die onderhoud nie! Gebruik 'n haaryster om 'n gladde voorkoms te skep.